CELEX: 62008CN0573
Language: el
Date: 2008-12-22 00:00:00
Title: Υπόθεση C-573/08: Προσφυγή της 22ας Δεκεμβρίου 2008 — Επιτροπή των Ευρωπαϊκών Κοινοτήτων κατά Ιταλικής Δημοκρατίας

7.3.2009   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 55/14
            
         Προσφυγή της 22ας Δεκεμβρίου 2008 — Επιτροπή των Ευρωπαϊκών Κοινοτήτων κατά Ιταλικής Δημοκρατίας
   (Υπόθεση C-573/08)
   (2009/C 55/23)
   Γλώσσα διαδικασίας: η ιταλική
   Διάδικοι
   
      Προσφεύγουσα: Επιτροπή των Ευρωπαϊκών Κοινοτήτων (εκπρόσωπος: D. Recchia)
   
      Καθής: Ιταλική Δημοκρατία
   Αιτήματα της προσφεύγουσας
   Η προσφεύγουσα ζητεί από το Δικαστήριο:
   
               —
            
            
               να αναγνωρίσει ότι η Ιταλική Δημοκρατία παρέβη τις υποχρεώσεις που υπέχει από τα άρθρα 2, 3, 4, 5, 6, 7, 9, 10, 11, 13 και 18 της οδηγίας 79/409/ΕΟΚ (1),
               
                           —
                        
                        
                           διότι η ρύθμιση για τη μεταφορά της οδηγίας αυτής στην ιταλική έννομη τάξη δεν είναι πλήρως σύμφωνη με την εν λόγω οδηγία
                        
                     
                           —
                        
                        
                           και διότι το σύστημα μεταφοράς του άρθρου 9 της οδηγίας στην ιταλική έννομη τάξη δεν εγγυάται ότι οι εξαιρέσεις που θεσπίζουν οι ιταλικές αρμόδιες αρχές είναι σύμφωνες με τους όρους και τις απαιτήσεις που προβλέπει το εν λόγω άρθρο,
                        
                     
         
               —
            
            
               να καταδικάσει την Ιταλική Δημοκρατία στα δικαστικά έξοδα.
            
         Ισχυρισμοί και κύρια επιχειρήματα
   Η Επιτροπή φρονεί ότι η οδηγία 79/409/ΕΟΚ δεν έχει μεταφερθεί πλήρως και ορθά στην ιταλική νομοθεσία.
   
      Άρθρο 2: δεν έχει μεταφερθεί στην ιταλική έννομη τάξη.
   
      Άρθρο 3: μη σύμφωνη μεταφορά του, λόγω μη μεταφοράς του άρθρου 2.
   
      Άρθρο 4, παράγραφος 4: δεν έχει μεταφερθεί στην ιταλική έννομη τάξη.
   
      Άρθρο 5: δεν έχουν μεταφερθεί στην ιταλική έννομη τάξη ούτε η απαγόρευση εκ προθέσεως καταστροφής ή βλάβης των φωλιών και των αυγών ούτε η απαγόρευση εκ προθέσεως ενόχλησης των πτηνών που προστατεύονται από την οδηγία.
   
      Άρθρο 6: δεν έχει μεταφερθεί στην ιταλική έννομη τάξη η απαγόρευση της μεταφοράς για πώληση.
   
      Άρθρο 7, παράγραφος 4: μη πλήρης μεταφορά (όσον αφορά τον καθορισμό περιόδων κατά τις οποίες επιτρέπεται η θήρα, δεν έχει προβλεφθεί απαγόρευση θήρας κατά την περίοδο φωλεοποιήσεως, αναπαραγωγής και εξαρτήσεως και, ειδικότερα, όταν πρόκειται για αποδημητικά είδη, κατά την περίοδο αναπαραγωγής και κατά την επιστροφή τους στον τόπο φωλεοποιήσεως και δεν έχει μεταφερθεί στην ιταλική έννομη τάξη η υποχρέωση διαβίβασης στην Επιτροπή όλων των χρήσιμων πληροφοριών σχετικά με την πρακτική εφαρμογή της θηρευτικής νομοθεσίας).
   
      Άρθρο 9: πλημμελής μεταφορά σε επίπεδο κεντρικού κράτους (οι έλεγχοι νομιμότητας των εξαιρέσεων είναι ανεπαρκείς και άκαιροι)· πλημμελής μεταφορά σε επίπεδο περιφερειών (των περιφερειών Abruzzi, Λατίου, Τοσκάνης, Λομβαρδίας, Emilia Romagna, Marche, Καλαβρίας και Απουλίας).
   
      Άρθρο 10, παράγραφος 2: μη πλήρης μεταφορά (δεν έχει προβλεφθεί η υποχρέωση διαβίβασης στην Επιτροπή των αναγκαίων στοιχείων για τον συντονισμό των ερευνών και εργασιών που αποσκοπούν στην προστασία, στη διαχείριση και στην εκμετάλλευση των πληθυσμών των πτηνών που προστατεύονται από την οδηγία).
   
      Άρθρο 11: μη πλήρης μεταφορά (δεν έχει προβλεφθεί η υποχρέωση διαβούλευσης με την Επιτροπή για την εισαγωγή εξωτικών ειδών πτηνών).
   
      Άρθρο 13: δεν έχει μεταφερθεί στην ιταλική έννομη τάξη.
   
      Άρθρο 18, παράγραφος 2: οι ιταλικές αρχές δεν έχουν ανακοινώσει στην Επιτροπή τα νομοθετικά κείμενα που έχουν θεσπίσει σχετικά με τη θήρα οι Περιφέρειες του Λατίου, της Λομβαρδίας, της Τοσκάνης και της Απουλίας.
   
      (1)  Οδηγία 79/409/ΕΟΚ του Συμβουλίου, της 2ας Απριλίου 1979, περί της διατηρήσεως των αγρίων πτηνών (ΕΕ ειδ. έκδ. 15/001, σ. 202).